Domenico Juul Erdmann
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Domenico Juul Erdmann var en norsk maler og restaurator. Fra 1896 var han elev av Oscar Matthiesen i København. Erdmann fulgte ham til Berlin og München, og besøkte dessuten Frankrike og Italia, for å sette seg inn i freskoteknikk, dekorativt maleri og kirkerestaurering.
Etter hjemkomsten 1903 var han blant andre Eilif Peterssens medarbeider ved dekoreringen av Ullern kirke i 1908–1909. Fra 1912 studerte han kirkerestaurering i Danmark og ble restaureringskonsulent i 1919. Erfaringene fra restaureringsarbeidet i en rekke norske kirker (som Stavern, Røldal, Skjeberg, Fluberg og Drøbak), Herregården i Larvik, Krigsskolen i Oslo og så videre, har han nedtegnet i Norsk dekorativ maling fra reformasjonen til romantikken (1940). Les mer i Store norske leksikon Domenico Juul Erdmann i Norsk kunstnerleksikon restaurering freske